
JUDEŢUL VRANCEA

CONSILIUL LOCAL

AL MUNICIPIULUI FOCŞANI

HOTĂRÂRE
    Privind, modificarea anexei nr.1 şi anexei nr. 2 la Hotărârea Consiliului Local al

                 Municipiului Focşani nr. 196/2015 privind aprobarea organigramei, statului 

                 de funcţii şi  numărului de personal pentru Direcţia de Dezvoltare Servicii 

                 Publice Focşani, cu modificările şi completările ulterioare
       Consiliul Local al Municipiului Focşani, judeţul Vrancea, întrunit în şedinţa ordinară ;

- analizând Proiectul de hotărâre iniţiat de Primarul Municipiului Focşani, raportul Direcţiei resurse umane şi coordonare unităţi subordonate înregistrat la 77716/17.11.2016 prin care se propune modificarea anexei nr.1 şi anexei nr. 2 la Hotărârea Consiliului Local al Municipiului Focşani nr. 196/2015 privind aprobarea organigramei, statului de funcţii şi  numărului de personal pentru Direcţia de Dezvoltare Servicii Publice Focşani, cu modificările şi completările ulterioare şi avizul favorabil al Comisiei de buget şi administraţie publică;
 
- văzând adresele nr. 10596/27.10.2016 şi nr. 11280/16.11.2016 ale Direcţiei de Dezvoltare Servicii Publice Focşani;

- în conformitate cu prevederile Legii – cadru nr. 284/2010 privind salarizarea unitară a personalului plătit din fondurile publice, cu modificările şi completările ulterioare, Hotărârii Guvernului nr. 286/2011 pentru aprobarea Regulamentului-cadru privind stabilirea principiilor generale de ocupare a unui post vacant sau temporar vacant corespunzător funcţiilor contractuale şi a criteriilor de promovare în grade sau trepte profesionale imediat superioare a personalului contractual din sectorul bugetar plătit din fonduri publice, cu modificările şi completările ulterioare şi ale Ordonanţei de Urgenţă a Guvernului  nr. 57/2015, privind salarizarea personalului plătit din fonduri publice în anul 2016, prorogarea unor termene, precum şi unele măsuri fiscal-bugetare, cu modificările ulterioare;

        - în baza art. 36 alin.(2) lit. „a” şi  alin.(3) lit.”b” şi în temeiul art.45 alin. (1)  din Legea nr. 215/2001  privind  administraţia publica locala, republicată în anul 2007, cu modificările şi completările ulterioare;                       
HOTĂRĂŞTE:

          Art. I. Modificarea anexei nr.1 şi anexei nr. 2 la Hotărârea Consiliului Local al Municipiului Focşani nr. 196/2015 privind aprobarea organigramei, statului de funcţii şi  numărului de personal pentru Direcţia de Dezvoltare Servicii Publice Focşani, cu modificările şi completările ulterioare, după cum urmează:
    (1) Anexa nr. 1 reprezentând organigrama şi numărul de personal pentru Direcţia de Dezvoltare Servicii Publice Focşani se modifică în sensul că:
-  la Compartiment administrare cimitire şi prestări funerare – Serviciul spaţii verzi numărul de posturi creşte de la 12 la 13;

- la Serviciul spaţii verzi numărul de posturi creşte de la 83 la 84;
-2-
-  la Compartimentul salubritate stradală – Serviciul salubritate stradală – dezinsecţie – dezinfecţie – deratizare numărul de posturi scade de la 81 la 80;

- la Serviciul salubritate stradală – dezinsecţie – dezinfecţie – deratizare numărul de posturi scade de la 88 la 87;

- total personal în număr de 321 nu se modifică.
        (2) Anexa nr. 2 reprezentând Statul de funcţii pentru Direcţia de Dezvoltare Servicii Publice Focşani se modifică prin:

- trecerea unui post vacant de muncitor necalificat II – fără sporuri de la Compartimentul salubritate stradală – Serviciul salubritate stradală – dezinsecţie – dezinfecţie – deratizare la Compartiment administrare cimitire şi prestări funerare – Serviciul spaţii verzi;
-  transformarea unui post vacant de muncitor necalificat I care figurează la Serviciul de gestionare a câinilor fără stăpân, în post de muncitor necalificat II – fără sporuri;

- transformarea unui post ocupat de muncitor calificat IV care figurează la Compartimentul întreţinere spaţii verzi, parcuri, grădini publice – Serviciul spaţii verzi, în post de muncitor calificat III;

- transformarea unui post ocupat de muncitor calificat IV care figurează la Producerea materialului dendrofloricol (seră, pepinieră)  – Serviciul spaţii verzi în post de muncitor calificat III;

- transformarea unui post vacant de muncitor calificat III care figurează la Compartimentul întreţinere spaţii verzi, parcuri, grădini publice – Serviciul spaţii verzi, post de muncitor calificat I;

- transformarea a două posturi vacante de muncitor calificat IV care figurează la Compartimentul întreţinere spaţii verzi, parcuri, grădini publice – Serviciul spaţii verzi, posturi de muncitor calificat I;

-  numărul total de 321 posturi rămânând neschimbat.
Numerele curente se modifică după cum urmează:

- la Serviciul financiar contabil numerele curente sunt de la 2 la 12, respectiv la Compartiment financiar contabil numerele curente sunt de la 3 la 5, la Compartiment achiziţii publice numerele curente sunt de la 6 la 7, la Compartiment investiţii publice numărul curent 8, iar la Compartiment administrativ-aprovizionare-desfacere numerele curente sunt de la 9 la 12;

-  la Biroul personal-juridic-securitate şi sănătate în muncă şi P.S.I. numerele curente sunt de la 13 la 19;
-  la Biroul control edilitar numerele curente sunt de la 20 la 25;

-  la Serviciul de gestionare a câinilor fără stăpân numerele curente sunt de la 26 la 40;

- la Serviciul spaţii verzi numerele curente sunt de la 41 la 124, respectiv la Compartiment întreţinere spaţii verzi, parcuri, grădini publice numerele curente sunt de la 42 la 97, la Producerea materialului dendrofloricol (seră, pepinieră) numerele curente sunt de la 98 la 111, iar la Compartiment administrare cimitire şi prestări funerare numerele curente sunt de la 112 la 124;

- la Compartiment întreţinere fond locativ şi reparaţii inventar urban numerele curente sunt de la 125 la 136;

- la Serviciul mecanizare-ridicări auto numerele curente sunt de la 137 la 171, respectiv la Compartiment mecanizare numerele curente sunt de la 138 la 160, iar la Compartiment ridicări auto numerele curente sunt de la 161 la 171;

- la Serviciul pază obiective – supraveghere video numerele curente sunt de la 172 la 199, respectiv la Compartiment pază obiective numerele curente sunt de la 173 la 188, iar la Compartiment supraveghere video numerele curente sunt de la 189 la 199;

- la Compartiment iluminat public numerele curente sunt de la 200 la 202;

- la Serviciul reparaţii străzi, semaforizare, marcaje şi indicatoare rutiere, administrare parcări numerele curente sunt de la 203 la 234, respectiv la Compartiment semaforizare şi indicatoare rutiere numerele curente sunt de la 204 la 210, la Birou reparaţii străzi şi marcaje rutiere numerele curente sunt de la 211 la 225, iar la Birou administrare parcări numerele curente sunt de la 226 la 234;

- la Serviciul salubritate stradală – dezinsecţie – dezinfecţie – deratizare  numerele curente sunt de la 235 la 321, respectiv la Compartiment salubritate stradală numerele curente sunt de la 236 la 315, iar la Compartiment dezinsecţie – dezinfecţie – deratizare  numerele curente sunt de la 316 la 321.
Numărul total de 321 posturi din cadrul Direcţiei de Dezvoltare Servicii Publice Focşani, aşa cum a fost aprobat prin Hotărârea Consiliului Local al Municipiului Focşani nr. 196/2015, cu modificările şi completările ulterioare, nu se modifică, din cele 321 posturi 22 posturi fiind de conducere.

          Art. II.  Prezenta   hotărâre   va    fi  comunicată  de  către  Serviciul administraţie publică locală, agricultură, cadastru, compartimentelor, birourilor, serviciilor şi Primarului Municipiului Focşani, care va asigura executarea acesteia prin Serviciul administraţie publică locală, agricultură, cadastru, Direcţia resurse umane şi coordonare unităţi subordonate, Direcţia economică şi Direcţia de Dezvoltare Servicii  Publice  Focşani.
        PREŞEDINTE DE ŞEDINŢĂ,

                      Radu  Niţu       
                                                                                             Contrasemnează,

                                                                                 SECRETARUL MUNICIPIULUI 

                                                                                                  FOCŞANI

                                                                                          Corhană Eduard Marian

Municipiul Focsani, 24 noiembrie  2016

